Μαρκιανή Βιβλιοθήκη

Η **Μαρκιανή Βιβλιοθήκη** της Βενετίας (*Biblioteca nazionale Marciana*), που οφείλει το όνομα της στον προστάτη άγιο της πόλης Μάρκο, θεωρείται μια από τις μεγαλύτερες δημόσιες βιβλιοθήκες της Ιταλίας και είναι περίφημη για την συλλογή ελληνικών και λατινικών χειρογράφων που κατέχει. Βρίσκεται εγκατεστημένη σε ένα από τα ομορφότερα αναγεννησιακά κτήρια της πλατείας Αγίου Μάρκου.

## Ιστορικό

Σύμφωνα με το επίσημο ιστορικό της Βιβλιοθήκης, οι εργασίες ανέγερσης του κτηρίου ξεκίνησαν το 1536 από τον αρχιτέκτονα και γλύπτη Τζάκοπο Σανσοβίνο, συνεχίσθηκαν μετά τον θάνατο του τελευταίου από τον Βιτσέντζο Σκαμότσι και αποπερατώθηκαν το 1582. Το εσωτερικό του διακοσμήθηκε από τους μεγάλους καλλιτέχνες της Βενετικής Σχολής.

Από το 1362, ο ποιητής Πετράρχης είχε ήδη προτείνει την ίδρυση μιας δημόσιας βιβλιοθήκης στην Βενετία και προς το σκοπό αυτό κληροδότησε στην πόλη την προσωπική του συλλογή βιβλίων. Το σχέδιο όμως αυτό δεν πραγματοποιήθηκε αμέσως, αλλά αρκετές δεκαετίες αργότερα, όταν (το 1468) ο Καρδινάλιος Βησσαρίων πρόσφερε και την δική του συλλογή λατινικών και ελληνικών χειρογράφων (υπό τον όρο, λέγεται, να αποδοθούν στην Ελλάδα όταν κάποτε αυτή θα απελευθερωνόταν - όρος που φυσικά δεν τηρήθηκε ποτέ)

Μεταξύ των ετών 1500 και 1700 στην αρχική συλλογή του Βησσαρίωνος προστέθηκαν οι πλούσιες βιβλιοθήκες επιφανών οικογενειών της Βενετίας (Κονταρίνι, Ρεκανάτι, Φορτσέτι, Νάνι κ.ά.), ενώ αργότερα ενσωματώθηκαν σ' αυτήν και οι βιβλιοθήκες πολλών κατηργημένων μοναστηριών.

## Συλλογές
[μικρογραφία|410x410εσ|[Πλούταρχος, Περί αρετής και κακίας σε χειρόγραφο γραμμένο για τον Βησσαρίωνα]]
Οι συλλογές της Βιβλιοθήκης περιλαμβάνουν:

*1.000.000 παλιά και σύγχρονα έντυπα βιβλία
*2.283 αρχέτυπα
*13.000 χειρόγραφα
*24.055 βιβλία του 16ου αιώνα

Επίσης το χειρόγραφο Chronologia magna του Fra Paolino, ένα χειρόγραφο του Πλίνιου του 1481 που ανήκε στον Ζαν Πικ ντε λα Μιραντόλ, ένα αντίγραφο του πρώτου βιβλίου που εκτυπώθηκε στη Βενετία, πολλές εκδόσεις aldine (που πήραν το όνομά τους από τον Alde Manuce, βενετικό εκδότη που εγκαταστάθηκε το 1494), πλούσια συλλογή γεωγραφικών χαρτών (Atlas Corbitis, τέλη 15ου αιώνα), μουσικά χειρόγραφα ιδίως του Domenico Scarlatti, κ.λπ.

### Τα ελληνικά χειρόγραφα της Μαρκιανής Βιβλιοθήκης
Μεταξύ των χειρογράφων της Μαρκιανής Βιβλιοθήκης υπάρχουν τουλάχιστον 1.200 βυζαντινά χειρόγραφα. Προέρχονται κυρίως από τις συλλογές του Καρδιναλίου Βησσαρίωνος, του Φραντσέσκο Μπάρμπαρο, των αδελφών Γριμάνι, του Τζιάκομο Κονταρίνι, καθώς και από συλλογές μοναστηριακών βιβλιοθηκών και άλλων Ιταλών μικροσυλλεκτών. Περιλαμβάνουν Ευαγγελιστάρια, λεξικά και αρχαία κείμενα ιστορικού, φιλοσοφικού, γεωγραφικού, ποιητικού, ρητορικού κ.τ.λ. περιεχομένου. Μεταξύ αυτών περίοπτη θέση κατέχουν τα δύο διάσημα χειρόγραφα της Ιλιάδος, γνωστά και ως κώδικες Venetus A και **Venetus B**.

## Κατάλογος διευθυντών από την πτώση της Δημοκρατίας
* μικρογραφία|359x359εσ|Σύνοψη ''Γκριμάνι''1797 - 1819 : Jacopo Morelli
* 1819 - 1846 : Pietro Bettio
* 1846 - 1874 : Giuseppe Valentinelli
* 1874 - 1884 : Giovanni Veludo
* 1884 - 1897 : Carlo Castellani
* 1898 - 1905 : Salomone Morpurgo
* 1906 - 1913 : Carlo Frati
* 1913 : Ulisse Ortensi
* 1913 - 1919 : Giulio Coggiola :
* 1919 - 1920 : Ester Pastorello
* 1920 - 1946 : Luigi Ferrari
* 1947 - 1951 : Pietro Zorzanello
* 1951 - 1969 : Tullia Gasparrini Leporace
* 1969 - 1973 : Giorgio Emanuele Ferrari
* 1973 - 1976 : Eugenia Govi
* 1976 - 1989 : Gian Albino Ravalli Modoni
* 1990 - 2007 : Marino Zorzi
* 2008 - 2012 : Maria Letizia Sebastiani
* Απὀ 2012 : Maurizio Messina

## Δείτε επίσης
*Χειρόγραφα της Μαρκιανής Βιβλιοθήκης

## Παραπομπές


## Βιβλιογραφία
* Dorit Raines: *Ritratto di una biblioteca*, in: Maria Letizia Sebastiani, Paolo Crisostomi (Hrsg.): *Splendore Marciano. Il restauro della legatura già codice LAT. III, 111 (=2116) della Biblioteca Nazionale Marciana di Venezia*, Editore: Nova Charta, 2012, S. 27–43.

## Εξωτερικοί σύνδεσμοι

*Biblioteca Nazionale Marciana

Κατηγορία:Βιβλιοθήκες στην Ιταλία
Κατηγορία:Πρώην βιβλιοθήκες
Κατηγορία:Βενετία